BTG นาทีทองคนพลาดจอง
ปรากฏการณ์ “เปิดปุ๊บหลุดจองปั๊บ” ที่เกิดขึ้นกับหุ้นบริษัท เบทาโกร จำกัด (มหาชน) หรือ BTG กลายเป็นที่ “โจษจัน” ลั่นตลาดฯ ว่ามันเกิดอะไรขึ้น.!!?
ปรากฏการณ์ “เปิดปุ๊บหลุดจองปั๊บ” ที่เกิดขึ้นกับหุ้นบริษัท เบทาโกร จำกัด (มหาชน) หรือ BTG กลายเป็นที่ “โจษจัน” ลั่นตลาดฯ ว่ามันเกิดอะไรขึ้น.!!?
3 พ.ย. 2565

ปรากฏการณ์ “เปิดปุ๊บหลุดจองปั๊บ” ที่เกิดขึ้นกับหุ้นบริษัท เบทาโกร จำกัด (มหาชน) หรือ BTG กลายเป็นที่ “โจษจัน” ลั่นตลาดฯ ว่ามันเกิดอะไรขึ้น.!!?
ทั้งที่มีบล.เกียรตินาคินภัทรและบล.บัวหลวง สองโบรกเกอร์ชั้นนำ ทำหน้าที่เป็นลีดอันเดอร์ไรท์ แต่ไฉนหุ้น BTG หลุดจองได้ขนาดนี้ มันจะเกิดความผิดพลาดหรือความตั้งใจให้หลุดจองอย่างไรก็มิอาจหยั่งรู้ได้..!?
ไม่ว่าแน่นอนจะด้วยเหตุอันใดก็ตาม แต่มันคือ “ฝันร้าย” ของคนที่ได้รับหุ้นจอง..และสะเทือนความเชื่อมั่นเข็ดขยาดกับ 2 โบรกเกอร์ผู้ยิ่งใหญ่นี้อย่างหลีกเลี่ยงไม่ได้
นี่จึงเป็น “มันนี่เกม” ที่ต้องจดจำไปอีกนาน..โดยเฉพาะปริศนาว่าด้วยเปิดตลาดปุ๊บมีออเดอร์ขาย 70 ล้านหุ้น ราคา 39.75 บาท มาจากไหนใครเป็นคนทำกันแน่..!?
กลับมาที่ปัจจัยพื้นฐาน BTG ว่าไปแล้ว..ถือว่าไม่น้อยหน้า CPF-GFPT-TFG ทั้งตัวเลขอัตราการเติบโตรายได้และอัตรากำไรสุทธิ ขณะราคาหุ้นโดยเฉลี่ย 65.50-73.60 บาท จากราคาปิด 36.25 บาท ถือว่ามีอัพไซด์มากโขทีเดียว
ปัจจุบัน BTG มีสัดส่วนรายได้จากการส่งออก 15% ทั้งส่งออกสินค้าไปกว่า 20 ประเทศทั่วโลก เช่น ญี่ปุ่น, เกาหลี, จีน, แคนาดา, สหภาพยุโรป และสหราชอาณาจักร ล่าสุดเพิ่งประสบความสำเร็จกับการขยายตลาดฮ่องกงและสิงคโปร์เพิ่ม ส่วนที่เหลือ 85% เป็นสัดส่วนรายได้จากการขายภายในประเทศไทย
โดย BTG บริษัทมีอัตรากำไรขั้นต้น 18-19% และมีอัตรากำไรสุทธิระดับ 8%
แผนการลงทุนสำหรับ 5 ปี (ปี 2565-2569) 1.ขยายกำลังผลิตอาหารสัตว์เป็น 5.5 ล้านตันต่อปี อาหารแปรรูปและไส้กรอก 223,000 ตันต่อปี โรงงานแปรรูปสุกร 4.8 ล้านตัว และโรงงานแปรรูปไก่เนื้อ 270 ล้านตัว และการขยายการลงทุนก่อสร้างโรงงานและฟาร์มเพื่อเพิ่มกำลังผลิตในกัมพูชา ลาว และเมียนมา
บล.กสิกรไทย ประเมินมูลค่าเหมาะสม BTG เฉลี่ย 113,000-127,000 ล้านบาท หรือเฉลี่ยราคา 56.50-63.50 บาท
เช่นเดียวกับ บล.เมย์แบงก์ (ประเทศไทย) ประเมินมูลค่าเหมาะสม BTG จะอยู่ที่ 126,331-143,175 ล้านบาท หรือคิดเฉลี่ยราคา 63.15-71.58 บาท
หากดูจากราคาปิดวันแรก 36.25 บาท เทียบราคาเหมาะสม 56.50-71.58 บาท
จึงน่าจะเป็น “นาทีทอง” ของผู้ที่พลาดหุ้นจองเลยทีเดียว
ไม่เชื่อหัวไอ้เรือง..ก็ไม่รู้ว่าจะไงแล้ว
…อิ อิ อิ…